**Z á p i s n i c a**

**zo zasadnutia Obecného zastupiteľstva v Popudinských Močidľanoch zo dňa 25.10.2012**

**Predsedajúci :** Bc. Dana Žúrková – starostka obce

**Prítomní:** podľa prezenčnej listiny, 5 poslancov a kontrolór obce

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Kontrola plnenia uznesení
4. Schválenie kúpy pozemku par.č. 109/5 v k.ú. Popudiny vo vlastníctve p. Patrika Tokoša a manž. Viery, bytom Popudinské Močidľany č. 244
5. Rôzne
6. Interpelácie poslancov
7. Diskusia
8. Záver
9. **Otvorenie**

Zasadnutie obecného zastupiteľstva otvorila a viedla Bc. Dana Žúrková, starostka obce. Prítomných poslancov a občanov privítala a oboznámila s pripraveným programom a navrhla ho doplniť o bod č. 4, t.j. schválenie kúpy pozemku par.č. 109/5 v k.ú. Popudiny. S týmto poslanecký zbor súhlasil. Pretože zo strany poslancov nedošlo k doplneniu programu, dala starostka hlasovať o tom, či sa bude rokovanie zastupiteľstva v zmysle programu riadiť. Tento návrh bol jednohlasne prijatý.Vzhľadom k počtu zúčastnených poslancov (5) bolo skonštatované, že zastupiteľstvo je uznášaniaschopné.

1. **Určenie zapisovateľky a overovateľov zápisnice**

Za zapisovateľku bola starostkou obce určená sl. Renáta Horváthová. Za overovateľov zápisnice boli starostkou obce určení a následne zborom schválení poslanci – Marián Kocák a Jozef Hološka.

1. **Kontrola plnenia uznesení**

Na predchádzajúcom riadnom zasadnutí Obecného zastupiteľstva, ktoré sa konalo dňa 30.8.2012 boli prijaté nasledovné uznesenia:

**Uznesenie ObZ v Popudinských Močidľanoch č. 12/2012 zo dňa 30.8.2012, ktorým**

Obecné zastupiteľstvo v Popudinských Močidľanoch schválilo odpredaj nasledovných dielov pozemkov podľa GP č. 51/2012, overeným Správou katastra Skalica dňa 8.8.2012 pod č. 268/12:

* diel č. 1 o výmere 26 m2 odčlenený z pozemku KN C p.č. 2/2,
* diel č. 7 o výmere 6 m2 , diel č. 8 o výmere 13 m2 , diel č. 9 o výmere 5 m2 a diel č. 10 o výmere 124 m2 odčlenené z pozemku KN C p.č. 239/1,

-2-

žiadateľovi a súčasnému užívateľovi pozemku p. Jánovi Furicovi, bytom Popudinské Močidľany č. 98, za cenu 3,00 €/m2, t.j. za dohodnutú cenu 522,00 €.

Celková výmera dielov prevádzaných pozemkov je 174 m2.

Diely č. 1 a 10 sú zlúčené do novovytvoreného pozemku KN C p.č. 23/2 záhrada o výmere 1153 m2. Diely č. 7,8 a 9 sú zlúčené do novovytvoreného pozemku KN C p.č. 23/1 zastavané plochy o výmere 360 m2.

Po odpredaji dielu č. 1 z pozemku KN C p.č. 2/2 zostane vo vlastníctve obce Popudinské Močidľany výmera 8590 m2.

Po odpredaji dielov č. 7,8,9 a 10 z pozemku KN C p.č. 239/1 zostane vo vlastníctve obce výmera 1 0826 m2.

Súčasne darovacou zmluvou prejde do vlastníctva Obce Popudinské Močidľany podľa GP č. 51/2012 diel č. 4 o výmere 2 m2 odčlenený z pozemku KN C p.č. 23/1 a diel č. 6 o výmere 4 m2 odčlenený z pozemku KN C p.č. 23/2, a tieto budú zlúčené do pozemku KN C p.č. 239/1.

Pozemky KN C p.č. 23/1 a 23/2 sú vedené na LV č. 649 pre k.ú. Močidľany vo vlastníctve Jána Furica, bytom Popudinské Močidľany č. 98.

*Obec pripravila obe vyššie uvedené zmluvy, t.j. kúpnopredajnú aj darovaciu, pričom bolo so žiadateľom p. Furicom dohodnuté, že k podpisu zmluvy príde pri vyplatení predajnej ceny. Z dôvodu nedostatku finančných prostriedkov na účte žiadateľa bolo dohodnuté, že k vyplateniu predajnej ceny dôjde najneskôr do konca mesiaca október a následne budú zmluvy podané na vklad do katastra nehnuteľností. Poplatky za vklad bude v plnej výške hradiť p. Furic. Dňa 23.10.2012 došlo k podpise oboch zmlúv a kúpna cena bola v plnej výške uhradená do pokladne ObÚ Popudinské Močidľany.*

**Uznesenie ObZ v Popudinských Močidľanoch č. 13/2012 zo dňa 30.8.2012, ktorým**

Obecné zastupiteľstvo v Popudinských Močidľanoch schvaľuje odpredaj pozemkov KN C p.č. 239/8 zastavané plochy o výmere 33 m2 a p.č. 239/9 zastavané plochy o výmere 362 m2 odčlenené z pozemku KN C p.č. 239/1 podľa predloženého návrhu GP, ktorý bude možné overiť a zapísať do katastra nehnuteľností až po premietnutí GP č. 51/2012 žiadateľovi Jozefovi Štepanovskému a manž. Martine, r. Jurčekovej, bytom Popudinské Močidľany č. 99, za cenu 3,00 €/m2, t.j. za dohodnutú cenu 1.185,00 €.

Celková výmera dielov prevádzaných pozemkov je 395 m2.

Pozemok KN C p.č.  239/1 je vedený na LV č. 956 pre k.ú. Močidľany vo vlastníctve Obce Popudinské Močidľany v celosti.

*K vypracovaniu kúpnej zmluvy v zmysle tohto uznesenia ešte neprišlo, nakoľko doposiaľ neprišlo k premietnutiu GP č. 51/2012, vypracovaného pre p. Jána Furica, do katastra nehnuteľností.*

1. **Schválenie kúpy pozemku par.č. 109/5 v k.ú. Popudiny vo vlastníctve p. Patrika Tokoša a manž. Viery, bytom Popudinské Močidľay č. 244**

V tomto bode rokovania zastupiteľstva starostka predložila poslaneckému zboru žiadosť p. Patrika Tokoša a manž. Viery, ktorá bola na Obec Popudinské Močidľany doručená dňa 17.10.2012. Manželia Tokošových ako vlastníci novovytvoreného pozemku par.č. 109/5 v k.ú. Popudiny (v zmysle nového GP), navrhujú tento na odpredaj do vlastníctva obce s tým, že v budúcnosti by na tomto pozemku mohol byť vybudovaný chodník pre peších. O tejto ponuke bolo zastupiteľstvo predbežne informované na predchádzajúcom rokovaní, pričom zo strany poslaneckého zboru bol vydaný predbežný súhlas, na základe ktorého dali majitelia pozemku vyhotoviť nové geometrické zameranie. Starostka obce navrhla, aby bol návrh

-3-

manž. Tokošových schválený za účelom možnosti vybudovania chodníka, ktorý v danej lokalite chýba. V rozprave k tomuto bodu vystúpila poslankyňa Ing. Ľubica Vaculková, ktorá upozornila na skutočnosť, že novým zameraním pozemku vznikla ešte jedna parcela č. 185/5, ktorú geodet navrhuje ponechať vo vlastníctve obce. Obec by teda mala dať súhlas na premietnutie tohto nového GP do katastra nehnuteľností, nakoľko sa jedná o dve rôzne parcely. Starostka prisľúbila, že zo strany obce bude vyhotovený takýto súhlas, ktorý bude tvoriť prílohu k zápisu GP do katastra nehnuteľností. V rozprave ďalej nikto z prítomných poslancov nevystúpil a preto dala starostka hlasovať o prijatí uznesenia. Poslanci jednohlasne schváli nasledovné uznesenie:

**Uznesenie ObZ v Popudinských Močidľanoch č. 14/2012 zo dňa 30.8.2012, ktorým**

Obecné zastupiteľstvo v Popudinských Močidľanoch schvaľuje kúpu novovzniknutého pozemku vytvoreného podľa GP č. 216/2012, overeného Správou katastra Skalica dňa 4.9.2012 pod č. 284/12, a to:

* par. č. **109/5** o výmere **46** m2, v k.ú. Popudiny, druh pozemku - zastavané plochy a nádvoria, odčlenený z pozemku KN C p.č. 109/4, vo vlastníctve Patrika Tokoša a manž. Viery, bytom Popudinské Močidľany č. 244, 908 61, SR ako predávajúceho,

pre kupujúceho Obec Popudinské Močidľany, so sídlom Popudinské Močidľany č. 56, za cenu 3,00 €/m2, t.j. za celkovú dohodnutú cenu 138,00 €.

Zvyšok pôvodnej par.č. 109/4, k.ú. Popudiny o výmere 216 m2  zostane po zápise kúpnej zmluvy vo vlastníctve predávajúceho – Patrika Tokoša a manž. Viery.

1. **Rôzne**

Prítomní boli starostkou obce informovaní o prebiehajúcom zápise vlastníctva pozemku par.č. 1555/3 o výmere 35061 m2 (pozemok vpravo pri miestnej komunikácie smerom na močidlianske vihohrady). V súčasnosti polovicu pozemku vlastnia súrodenci Ing. Karel Sedlář a RSDr. Halina Sedlářová. Druhú polovicu pozemku vlastní p. Ludmila Svitálková a v súčasnosti svoju polovicu pozemku prepisuje do vlastníctva jej syna Ing. Františka Svitálka. Súčasní aj budúci majiteľ majú záujem pozemky obci odpredať za účelom vybudovania novej IBV. Nakoľko kúpno-predajná cena pozemkov by mala byť 1,3 €/m2, môže obec následne pozemok rozparcelovať na výstavbu rodinných domov, pričom cena stavebného pozemku by nemala prekročiť 12,00 €.

V ďalšom bode programu „rôzne“ boli poslanci poprosení o spoluprácu pri tvorbe nástenného kalendára obce na rok 2013, ktorý by mal byť na tému poľnohospodárstvo. V priebehu mesiaca november by malo dôjsť ku grafickému návrhu kalendára, pričom je potrebné zozbierať väčšie množstvo dobových fotografií s danou témou, aby bol kalendár čo najpestrejší.

Ďalej bolo starostkou navrhnuté, aby pri tomto zasadnutí došlo k prerokovaniu jej platu, nakoľko zákon o právnom postavení a platových podmienkach starostov obcí a primátorov miest ukladá zastupiteľstvu plat starostu prerokovať najmenej 1x ročne. Starostka oznámila, že jej plat je podľa počtu obyvateľov obce tvorený súčinom priemernej mzdy pracovníka národného hospodárstva za predchádzajúci kalendárny rok (podľa Štatistického úradu SR) a násobku 1,65. V predchádzajúcom roku bol tento plat zvýšený o 10,98 %. Poslanci rozhodli, že plat starostky zostane nezmenený a je teda vyčíslený sumou hrubej mzdy 1.427,00 €.

Následným bodom programu „rôzne“ bola informácia o sporoch rodiny manž. Bojanovských a p. Čépkovej ohľadom užívania obecného pozemku nachádzajúceho sa za záhradami rodinných domov oboch rodín, v časti obce Popudiny. Snahou p. Čépkovej je užívať tento obecný pozemok a v budúcnosti požiadať o jeho odkúpenie. Podľa vyjadrení manž. Bojanovských tento pozemok užívajú dlhé roky oni, nakoľko sa nachádza v susedstve

-4-

ich pozemku – ornej pôdy za záhradami rodinných domov. Po rozprave k tomuto bodu poslanci jednoznačne vyhlásili, že nie je vôľou obce tento obecný pozemok ani v súčasnosti, ani v budúcnosti rozpredávať užívateľom, nakoľko sa na ňom nachádza chodník pre peších a cez tento pozemok sú zabezpečené prístupy k jednotlivým poliam za záhradami. V tomto duchu bude aj rodine Bojanovským a p. Čépkovej aj zaslaný list.

Ako posledné bolo v tomto bode prerokované vypúšťanie odpadových vôd z domácnosti na ul. tzv. „Kosova“, ktoré majú dvorovú časť orientovanú smerom k hlavnej ulici v časti obce Popudiny. Tento problém bol už čiastočne rozdiskutovaný na predchádzajúcom zasadnutí zastupiteľstva, kedy naň upozornil p. Jozef Jurkovič. Starostka poslancom oznámila, že všetkým týmto dotknutým domácnostiam bola zaslaná výzva, aby okamžite prestali s vypúšťaným odpadových vôd, okrem vôd dažďových. V prípade neuposlúchnutia výzvy bude celú vec riešiť Obvodný úrad životného prostredia v Senici.

1. **Interpelácie poslancov**

Zo strany poslaneckého zboru neboli žiadne interpelácie vznesené.

**12. Diskusia**

Nakoľko sa tohto zasadnutia nezúčastnil nikto z občanov obce, diskusia neprebehla a všetky témy boli prerokované v prechádzajúcich bodoch rokovania.

**10. Záver**

Nakoľko všetky body rokovania zastupiteľstva boli vyčerpané, starostka zasadnutie ObZ ukončila. Na záver starostka všetkým prítomným poďakovala za účasť.

**11. Schválené uznesenia**

Na tomto rokovaní zastupiteľstva bolo prijaté nasledovné uznesenie:

**Uznesenie ObZ v Popudinských Močidľanoch č. 14/2012 zo dňa 30.8.2012, ktorým**

Obecné zastupiteľstvo v Popudinských Močidľanoch schvaľuje kúpu novovzniknutého pozemku vytvoreného podľa GP č. 216/2012, overeného Správou katastra Skalica dňa 4.9.2012 pod č. 284/12, a to:

* par. č. **109/5** o výmere **46** m2, v k.ú. Popudiny, druh pozemku - zastavané plochy a nádvoria, odčlenený z pozemku KN C p.č. 109/4, vo vlastníctve Patrika Tokoša a manž. Viery, bytom Popudinské Močidľany č. 244, 908 61, SR ako predávajúceho,

pre kupujúceho Obec Popudinské Močidľany, so sídlom Popudinské Močidľany č. 56, za cenu 3,00 €/m2, t.j. za celkovú dohodnutú cenu 138,00 €.

Zvyšok pôvodnej par.č. 109/4, k.ú. Popudiny o výmere 216 m2  zostane po zápise kúpnej zmluvy vo vlastníctve predávajúceho – Patrika Tokoša a manž. Viery.

Za....5 poslancov, proti.....0 poslancov, zdržali sa.........0 poslancov.

Zapísala: Dana Žúrková ..........................................................

Overovatelia zápisnice:

Marián Kocák ..........................................................

Jozef Hološka ..........................................................